AIŠKINAMASIS RAŠTAS

Dėl Molėtų rajono savivaldybės tarybos 2019 m. kovo 28 d. sprendimo Nr. B1-66 „Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programas ir priešmokyklinio ugdymo grupių skaičiaus 2019-2020 mokslo metams nustatymo“ pakeitimo

**1. Parengto tarybos sprendimo projekto tikslai ir uždaviniai**

Vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, 3 punktu savivaldybės taryba turi patikslinti bendrojo ugdymo mokyklų klasių skaičių, patvirtintą Molėtų rajono savivaldybės tarybos 2019 m. kovo 28 d. sprendimu Nr. B1-66 „Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programas ir priešmokyklinio ugdymo grupių skaičiaus 2019-2020 mokslo metams nustatymo“, jeigu prašymų mokytis bendrojo ugdymo mokykloje skaičius yra didesnis nei buvo nustatytas mokinių ir klasių skaičius, arba jeigu mokykla nesurenka nustatyto mokinių skaičiaus ir nesudaro patvirtinto klasių skaičiaus.

Mokyklų, vykdančių formaliojo švietimo programas, tinklo kūrimo taisyklėse, patvirtintose Lietuvos Respublikos vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, nustatyta, kad sudarant klases, kuriose mokiniai mokosi pagal pradinio ugdymo programas, didžiausias mokinių skaičius – 24. Tai taikoma ir jungtinėms klasėms. Mažiausias mokinių skaičius – 8. Jungiamos dvi, trys ar keturios klasės. Rekomenduojama jungti gretimas klases.

Sudarant klases ir jungtines klases, kuriose mokiniai mokosi pagal pagrindinio ugdymo programas, didžiausias mokinių skaičius – 30. Mažiausias mokinių skaičius – 8. Jungiamos dvi gretimos klasės: penktoji su šešta, šeštoji su septinta, septintoji su aštunta. Devinta ir dešimta klasės nejungiamos.

Sudarant klases, kuriose mokiniai mokosi pagal vidurinio ugdymo programas, didžiausias mokinių skaičius – 30, o mažiausias – 12.

Molėtų r. Giedraičių Antano Jaroševičiaus Dubingių pagrindinio ugdymo skyriuje ugdomi 5 ikimokyklinukai ir 2 priešmokyklinukai.

Molėtų r. Inturkės pagrindinėje mokykloje ugdomi 3 ikimokyklinukai ir 2 priešmokyklinukai.

Molėtų r. Joniškio mokykloje – daugiafunkciame centre ugdomi 4 ikimokyklinukai ir 4 priešmokyklinukai.

VšĮ Alantos technologijos ir verslo mokykloje nesusiformavo suaugusiųjų ugdymo 11 ir 12 klasės.

**2. Šiuo metu esantis teisinis reglamentavimas**

Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas, patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ .

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – formuojant klases bus laikomasi teisės aktų reikalavimų.

Neigiamų pasekmių nenumatoma.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Mokymo lėšos.

**6.Vykdytojai, įvykdymo terminai**

Molėtų rajono bendrojo ugdymo mokyklos ir kiti švietimo teikėjai. Molėtų rajono savivaldybės administracijos Kultūros ir švietimo skyrius.